polyglot-tagger/wikipedia-language-snippets-filtered huggingface dataset:
வினையில் முதலில் பேரியம் குளோரேட்டும் அமோனியம் கார்பனேட்டும் உருவாகின்றன. கலவையைக் கொதிக்க வைப்பதால் அமோனியம் கார்பனேட்டு சிதைவடைந்து அமோனியா மற்றும் கார்பன் டைஆக்சைடாக வெளியேறுகிறது. தூய்மையான பேரியம் குளோரேட்டு கரைசல் கிடைக்கிறது.
பேரியம் குளோரைடு கரைசல் மற்றும் சோடியம் குளோரேட்டு கரைசல் ஆகிய கரைசல்கள் இரட்டை இடப்பெயர்ச்சி வினையின் மூலமாக பேரியம் குளோரேட்டை உருவாக்குகின்றன.
என்ன ***க்கு இலவ்வு பண்ணுறோம் எனத் தொடங்கும் பீப்புப் பாடல் அல்லது பீப் பாடல் என்பது 2015இல் இணையத்தில் கசிந்து, சச்சரவை ஏற்படுத்திய, அலுவன்முறையாக வெளியிடப்படாத ஒரு தமிழ்ப் பாடல் ஆகும். சிலம்பரசன் இப்பாடலை எழுதிப் பாடியுள்ளார். தனிப்பட்ட முறையில் சிலம்பரசனால் பாடப்பட்ட இப்பாடல், நிறைவுறாத நிலையிலே திருடப்பட்டு, இயூட்டியூபில் வெளியிடப்பட்டது. இப்பாடலுக்கு அனிருது இரவிச்சந்திரன் இசையமைத்துள்ளதாகக் கூறப்பட்டது. ஆயினும், இதனை அனிருது இரவிச்சந்திரனும் சிலம்பரசனும் மறுத்துள்ளனர்.
அலுவன்முறையாக வெளியிடப்படாத இப்பாடலைக் கேட்டுவிட்டு, சிலம்பரசனையும் அனிருது இரவிச்சந்திரனையும் திட்டுவதற்கு உரிமையில்லை எனத் திரைப்படத் திறனாய்வாளரான பிரசாந்து கருத்துத் தெரிவித்துள்ளார். இப்பாடலில் நல்ல கருத்துகளும் கூறப்பட்டிருப்பதாகத் தி. இராசேந்தர் தெரிவித்துள்ளார். மேலும், சிலம்பரசனுக்கு ஆதரவு தெரிவிக்கும் வகையில் அவருடைய சுவடர்கள் நால்வர் தற்கொலை முயற்சியில் ஈடுபட்டனர்.
பீப்புப் பாடல் பெண்களை இழிவுபடுத்துவதாக உள்ளதாகக் குற்றஞ்சாட்டப்பட்டது. இதனையடுத்து, சிலம்பரசன், அனிருது இரவிச்சந்திரன் ஆகியோர் மீது வழக்குப் பதிவு செய்யுமாறு சனநாயக மாதர் சங்கத்தினர் கோவைக் காவல் துறையில் முறைப்பாடு அளித்தனர். இப்பாடலில், பீப்பு ஒலி கொண்டு மறைக்கப்பட்ட சொற்களைப் புரிந்துகொள்ளக்கூடியதாக இருப்பதாகவும் குற்றஞ்சாட்டப்பட்டது.
பீப்புப் பாடலுக்குப் பெண் ஒருவர் பதிலளிக்கும் வகையிலும் எதிர்ப்புத் தெரிவிக்கும் வகையிலும் அமைந்த ஒரு பாடலும் சிவரஞ்சனியால் பாடப்பட்டு, மதராசு செண்டிரலால் வெளியிடப்பட்டது.
1992 ல் இந்திய குடிமக்களின் உயரிய விருதுகளான பத்மபூசண் மற்றும் 1965 இல் பத்மசிறீ ஆகிய விருதுகளை மிருணாளினி சாராபாய் இந்திய அரசிடமிருந்து பெற்றுள்ளார். 1997 ஆம் ஆண்டில் இங்கிலாந்தின் நார்விச், கிழக்கு ஆங்லியா ஆகிய பல்கலைக்கழகத்த்தின் மூலம் "கடிதங்களின் முனைவர்" என்ற பட்டம் பெற்றார். பிரெஞ்சு சர்வதேச காப்பங்களின் சங்கத்தின் "டி லா டான்ஸ்" என்ற பதக்கம் மற்றும் சான்றிதழ் பெற்ற முதல் இந்தியர் ஆவார். 1990 ஆம் ஆண்டில் பாரிசின் சர்வதேச நடனக் குழுவின் நிர்வாகக் குழுவிற்கு இவர் பரிந்துரைக்கப்பட்டார். 1994 இல் புதுதில்லியில் உள்ள சங்கீத நாடக அகாதமி கூட்டாளர் கௌரவம் வழங்கப்பட்டது. மெக்சிகோவின் பாலே நாட்டுப்புற நடனத்திற்காக மெக்ஸிகன் அரசாங்கத்தால் இவருக்கு தங்கப் பதக்கம் வழங்கப்பட்டது.
தர்பானா நிகழ்த்துக் கலைக் கழகம் அதன் தங்க விழாவை 1998 திசம்பர் 28 அன்று கொண்டாடியது. அதில் பாரம்பரிய நடன்த் துறையில் ஆண்டுதோறும் "பாரம்பைய சிறப்பிற்கான மிருணாளினி சாரபாய் விருது" அறிவிக்கப்பட்டது.
கேரள அரசின் வருடாந்திர விருதான "நிசாகந்தி புரஸ்காரம்" என்ற விருதைப் பெற்ற முதல் கலைஞர் ஆவார். இந்த விருது 2013 இல் இவருக்கு வழங்கப்பட்டது.
இந்திய விண்வெளித் திட்டத்தின் தந்தையாகக் கருதப்படும் இந்திய இயற்பியலாளர் விக்கிரம் சாராபாயை 1942 ஆம் ஆண்டு மிருணாளினி மணந்தார். இவருக்கு கார்த்திகேயன் என்ற ஒரு மகனும் மல்லிகா என்ற ஒரு மகளும் இருக்கின்றனர். இவர்களும் பிற்காலத்தில் நடனம் மற்றும் நாடகங்களில் புகழ் பெற்றனர். 1948 ஆம் ஆண்டு அகமதாபாத்தில் மிருணாளினி 'தர்பானா' என்ற நடன நிறுவனத்தை நிறுவினார். நிறுவனம் தொடங்கிய பின்னர் ஒரு வருடம் கழித்து, இவர் பாரிசு நகரிலுள்ள தெட்ரே நேசனல் டி சாய்லோட்டு அரங்கத்தில் தனது நடன நிகழ்ச்சியை நிகழ்த்தினார். அதற்காக இவர் பல விமர்சனங்களைப் பெற்றார்.
மிருணாளினியும் விக்ரமும் தங்களது திருமண வாழ்வில் சில பிரச்சனைகளை எதிர் கொண்டனர். வாழ்க்கை வரலாற்றாசிரியர் அமிர்தா சாவின் கூற்றுப்படி, விக்ரம் சாரபாய் தனது தனிப்பட்ட வாழ்க்கையில் ஒரு வெற்றிடத்தை கொண்டிருந்தார். சமூக நலனுக்காக அறிவியலைப் பயன்படுத்துவதில் தன்னை அர்ப்பணிப்பதன் மூலம் அவ்வெற்றிடத்தை நிரப்ப அவர் முயன்றார். .
மிருணாளினி 1918 ஆம் ஆண்டு மே மாதம் 11 ஆம் நாள் கேரளத்தில், முன்னாள் நாடாளுமன்ற உறுப்பினரும் வழக்கறிஞருமான சுப்பராம சுவாமிநாதன் மற்றும் அம்மு சுவாமிநாதன் தம்பதியருக்கு மகளாகப் பிறந்தார். இவரது தந்தை சென்னை உயர்நீதி மன்றத்தில் வழக்கறிஞராகப் பணியாற்றினர். தாய் ஒரு சமூகநலத் தொண்டர் மற்றும் சுதந்திரத் செயற்பாட்டாளர் ஆவார். இளம் வயதில் மிருணாளின் சுவிட்சர்லாந்தில் வாழ்ந்தார். அங்குள்ள டால்குரோசு நடனப் பள்ளியில் மேற்கத்திய நடனம் பயின்றார். இந்தியாவில் இரவீந்திரநாத் தாகூரின் வழிகாட்டலில் சாந்திநிகேதனில் மிருணாளினி கல்வி பயின்றார். பின்னர் மிருணாளினி சிறிது காலம் ஐக்கிய அமெரிக்காவில் உள்ள அமெரிக்கன் நாடகக் கல்விக் கழகத்தில் இணைந்து பயிற்சி பெற்று இந்தியா திரும்பினார். இங்கு மீனாட்சி சுந்தரம் பிள்ளையிடம் பரதநாட்டியமும் தகழி குஞ்சு குருப்பு என்பவரிடம் கதகளி நடனமும் பயின்றார்.
முந்நூறுக்கும் மேற்பட்ட நடன நாடகங்களை நடனம் அமைத்து இயக்கியதை தவிர, மிருணாளினி குழந்தைகளுக்கான பல புதினங்கள், கவிதை, நாடகங்கள் மற்றும் கதைகளை எழுதியுள்ளார்.
குசராத்து மாநில கைவினைப்பொருட்கள் மற்றும் கைத்தறி மேம்பாட்டுக் கழகத்தின் தலைவராகவும் இருந்துள்ளார். காந்திய கொள்கைகளை மேம்படுத்துவதற்காக செயல்படும் ஒரு அமைப்பான சர்வோதயா சர்வதேச அறக்கட்டளையின் அறங்காவலர்களில் ஒருவராகவும் மிருணாளினி செயல்பட்டார். மேம்பாட்டுக்கான நேரு அறக்கட்டளையின் தலைவராகவும் இருந்தார் . மிருணாளினியின் சுயசரிதையானது மிருணாளினி சாரபாய்: இதயத்தின் குரல் என்ற பொருள் கொண்ட "மிருணாளினி சாரபாய்: தி வாய்சு ஆஃப் தி ஆர்ட்" என்ற தலைப்பில் வெளியிடப்பட்டுள்ளது.
இவரது தந்தை சுப்புராம சுவாமிநாதன் சென்னை உயர்நீதிமன்றத்தில் ஒரு சட்டத்தரணி மற்றும் சென்னை சட்டக் கல்லூரியின் முதல்வராக இருந்தார். சமூக நலத் தொண்டர் அம்மு சுவாமிநாதன் இவரது தாயாராவார். மூத்த சகோதரி இலட்சுமி சாகல் இந்திய தேசிய இராணுவத்தின் சுபாசு சந்திரபோசின் 'ஜான்சி படைப் பிரிவின் ராணியாகவும்' தளபதியாகவும் இருந்தார். மூத்த சகோதரர் கோவிந்த் சுவாமிநாதன் ஒரு சட்டத்தரணி ஆவார். இவர் உரிமையியல் சட்டம் மற்றும் நிறுவனச் சட்டத்தைத் தவிர அரசியலமைப்பு மற்றும் குற்றவியல் சட்டத்தில் நிபுணராக சென்னையில் பயிற்சி பெற்றார். இவர் சென்னை மாநிலத்தின் அரசாங்கத் தலைமை சட்ட அதிகாரியாக இருந்தார்.
மிருணாளினி சாராபாய் இந்தியாவின் பிரபலமான ஒரு நடனக் கலைஞர், பயிற்றுனர் மற்றும் நடன இயக்குனர் என்ற பன்முகங்கள் கொண்டவர் ஆவார். அகமதாபாத் நகரில் இவர் நடனம், நாடகம், இசை மற்றும் பொம்மலாட்டம் ஆகியவற்றுக்கான "தர்பனா நிகழ்த்துக் கலைக் கழகம்" என்ற இசைக் கல்லூரி ஒன்றை ஆரம்பித்து நடத்தி வந்தார். பரத நாட்டியம், கதகளி ஆகிய நாட்டியக் கலைகளில் மிருணாளினி 18,000 நபர்களுக்கும் அதிகமானோரைப் பயிற்றுவித்தார். கலைக்கு இவர் செய்த பங்களிப்பை அங்கீகரிக்கும் விதமாக பத்மசிறீ, பத்மபூசண் உட்படப் பல விருதுகள் இவருக்கு வழங்கப்பட்டுள்ளன .
அரண்மனை 2 என்பது 2016 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். சுந்தர் சி. இயக்கி நடிக்கும் இத்திரைப்படத்தில் சுந்தர் சி., சித்தார்த், ஹன்சிகா, பூனம் பஜ்வா, திரிசா, சூரி, கோவை சரளா, மனோபாலா ஆகியோரும் முக்கிய வேடங்களில் நடித்துள்ளனர். இது, 2014 ஆவது ஆண்டில் வெளியான அரண்மனை திரைப்படத்தின் தொடர்ச்சியாகும். கிப்கொப் தமிழா இசையமைத்துள்ள இத்திரைப்படம் 2016 சனவரி 29 அன்று வெளியானது.
இந்தியப் பெருங்கடல் திமிங்கலச் சரணாலயம் என்பது இந்தியப் பெருங்கடலில் இருக்கும் திமிங்கலப் பாதுகாப்புப் பகுதியாகும். அனைத்துலக திமிங்கிலம் பிடித்தல் ஆணையம் இப்பகுதியில் திமிங்கிலம் பிடித்தல் உள்ளிட்ட அனைத்துவகையான திமிங்கிலம் சார்ந்த வணிக நடவடிக்கைகளையும் தடை செய்திருக்கிறது. அனைத்துலகத் திமிங்கிலம் பிடித்தல் ஆணையம் தற்பொழுது இரண்டு திமிங்கிலச் சரணாலயப் பகுதிகளை வரையறை செய்துள்ளது. தென்முனைப் பெருங்கடல் திமிங்கிலச் சரணாலயம் என்பது மற்றொரு திமிங்கிலச் சரணலாயமாகும்.
தென் அட்லாண்டிக் சரணாலயம் மற்றும் தென் பசிபிக் சரணாலயம் என்ற இரண்டு திமிங்கிலச் சரணாலயங்களை வரையறை செய்து அங்கீகரிக்கக் கோரும் திட்ட முன்மொழிவுகள் திரும்பத் திரும்ப அனைத்துலக திமிங்கிலம் பிடித்தல் ஆணையத்திற்கு அனுப்பப்பட்டு வருகின்றன. ஆனால் அவற்றை அங்கீகரிப்பதறகுத் தேவையான 75% பெரும்பான்மை இதுவரையிலும் கிடைக்கவில்லை.
திமிங்கிலச் சரணாலயங்களின் செயல்பாடுகள் ஒவ்வொரு பத்தாண்டிற்கும் மீள்பார்வை செய்யப்ப்பட வேண்டும் என்பது அனைத்துலக திமிங்கிலம் பிடித்தல் ஆணையத்தின் ஒப்புக்கொள்ளப்பட்ட விதிமுறையாகும். இதன்படி, இந்திய பெருங்கடல் திமிங்கலச் சரணாலயம் இதுவரை 1989, 1992 மற்றும் 2002 ஆகிய மூன்று ஆண்டுகளில் மீள்நோக்கு செய்யப்பட்டு திட்டம் மேலும் நீட்டிக்கப்பட்டது.
சிறிய சீசெல்சு தீவு நாட்டின் பரிந்துரையின் அடிப்படையில் இந்தியப் பெருங்கடல் சரணாலயம் 1979 ஆம் ஆண்டில்,அனைத்துலக திமிங்கிலம் பிடித்தல் ஆணையத்தால் நிறுவப்பட்டது. தங்கள் இனப்பெருக்க இடங்களிலாவது திமிங்கலங்கள் பாதுகாக்கப் படவேண்டும் என்ற கோரிக்கையை ஆணையத்தின் ஒரு உறுப்பினராக முதல் கூட்டத்தில், சீசெல்சு தீவு வைத்தது.
அயோனியான் பல்கலைக்கழகம் - இந்நகரத்தின் முதலாவது பல்கலைக்கழகம் இதுவாகும். இது 1920 இல் நிறுவப்பட்டது. இது கிரேக்க கணிதவியலாளரும், ஆல்பர்ட் ஐன்ஸ்டைனின் மிக நெருங்கிய நண்பரும் ஆன கொன்சுதாந்தின் கராதியோடோரியால் கிரேக்க அரசாங்கத்தால் கொடுக்கப்பட்ட அறிவுரைகளைக் கொண்டு ஒழுங்கமைக்கப்பட்டது. எனினும், அது கிரேக்க-துருக்கியப் போர் நிலை காரணமாக இயங்க முடியாமல் போனது.
இசுமீர் மத்தியதரைக்கடல் காலநிலையை (கோப்பென் காலநிலை வகைப்பாடு: சூடான கோடைகால மத்தியதரைக்கடல் காலநிலை) கொண்டுள்ளது. இது நீண்ட, சூடான மற்றும் வறண்ட கோடை காலத்தைக் கொண்டுள்ளது. இதன் குளிர்காலம் இலேசான குளிரையும் மற்றும் மழையாகவும் காணப்படும். இசுமீரின் வருடாந்த திடீர் மழைவீழ்ச்சி சராசரி ஆகும்; ஆயினும் 77% மழைவீழ்ச்சி நவம்பர் தொடக்கம் மார்ச் வரையே வீழ்கின்றது. மிகுதி மழைவீழ்ச்சி ஏப்ரல் மூலம் மே தொடக்கம் செப்டெம்பர் மூலம் அக்டோபர் வரையும் வீழ்கின்றது. சிறிய அளவு மழைவீழ்ச்சி சூன் தொடக்கம் ஆகஸ்ட் வரை கிடைக்கபெறுகின்றது.
இசுமீர் அனத்தோலியாவின் மேற்கு எல்லையில் அமைந்துள்ள பெருநகரம் ஆகும். இது இசுதான்புல், அங்காரா என்பவற்றுக்கு அடுத்த துருக்கியில் மூன்றாவது அதிக மக்கள் தொகை கொண்ட நகரமாகும். இசுமியரின் பெருநகரப் பகுதி இசுமீர் வளைகுடா நீரால் சூழப்பட்டுள்ளது. இந்நகரத்தின் பழைய நகரம் சிமிர்னா என்று அழைக்கப்பட்டுவருகிறது. இந்த நகரம் இலத்தீன் நெடுங்கணக்கின் துருக்கிய பின்பற்றலில் 1928 இசுமீர் என்ற பெயருடன் சர்வதேச அங்கீகாரம் பெற முன் பொதுவாக ஆங்கிலத்தில் சிமிர்னா என்ற பெயராலேயே குறிப்பிடப்பட்டது.
குளிர் காலத்தில் அதிக வெப்பநிலை வழமையாக இற்கு இடைப்பட்டதாகவே காணப்படும். இசுமீரில் திசம்பர் தொடக்கம் பெப்ரவரி வரை சிலநேரங்களில் அரிதாகவே பனிப்பொழிவு இடம்பெறுகின்றது. கோடை காலத்தின் போது, காற்று வெப்பநிலை சூன் தொடக்கம் செப்டெம்பெர் வரை ஆக அதிகமாக ஏறிச்செல்லும்; எனினும் வழமையாக இற்கு இடையாகவே காணப்படுகிறது.
இசுமீர் தொழினுட்பக் கல்வி நிலையம் – 1992ல் நிறுவப்பட்டது. இசுமீர் தொழினுட்ப கல்வி நிலையமே இந்நகரத்தின் முதலாவது தொழினுட்ப கல்வி நிலையம் ஆகும்.
சீனாவின் பலபாகங்களிலும் தொடர்வண்டியே அடிப்படையான மற்றும் முக்கியமான போக்குவரத்து முறையாக உள்ளது. 2011ஆம் ஆண்டில் சீனாவின் தொடர்வண்டிகள் 2,947 பில்லியன் டன்-கிலோமீட்டர் சரக்கை காவிச்சென்றுள்ளன.
மற்றும் 961.23 பில்லியன் பயணிகள்-கிலோமீட்டர்களைக் கடந்துள்ளன. இவை இரண்டும் உலகிலேயே மிகப்பெரிய அளவிலான போக்குவரத்தாகக் கருதப்படுகிறது. சீனாவின் தொடர்வண்டிகள் காவும் அதிக கனவளவிலான போக்குவரத்தானது சீனாவின் பொருளாதாரத்துக்கு மாபெரும் பிரச்சினையாக உள்ளது. உலகின் 24% அளவிலான தொடர்வண்டி போக்குவரத்துக் கணவளவை, உலகின் 6% தொடர்வண்டிப் பாதைகளை கொண்டு நிறைவேற்றுவது சிக்கலானது. சீனாவின் தேசிய தொடர்வண்டி அமைப்பானது மிகவும் வேகமாக வளர்ச்சியடைந்தும் நாவீனமயப்படுத்தப்பட்டும் வருகின்றது. உலகின் மூன்றாவது மிகவும் பெரிய தொடர்வண்டி வலையமைப்பை சீனா கொண்டுள்ளது. 2010 ஆம் ஆண்டின்படி நீளமான தொடர்வண்டிப் பாதைகளை சீனா தன்னகத்தே கொண்டுள்ளது. சில பாதைகள், 2009ஆம் ஆண்டிலிருந்து கட்டப்பட்டுள்ளது. 47% வலையமைப்பானது மின்மயப்படுத்தப்பட்டுள்ளது.
போக்குவரத்து உட்கமைப்பில் ஏற்படுத்தியிருக்கும் மாபெரும் வளர்ச்சியில் சீனா தனது நடுப்பகுதியைக் கடந்துள்ளது. அண்மைய காலங்களில் உட்கமைப்பில் இருந்த குறைபாடுகளைக் களைந்ததன்மூலம் தனது பொருளாதார வளர்ச்சியை தொடரமுடியுமாய் இருக்கின்றது. பொருளாதாரத்தை முன்னோக்கிச் செலுத்துவதற்கு பொருட்களையும் மக்களையும் நாடுபூராகவும் நகர்த்திப் போக்குவரத்தில் ஈடுபடுத்துவதில் உள்ள தேவையை சீனா உணர்ந்திருக்கிறது. உலக வங்கியின் புள்ளிவிபரங்களின் படி போக்குவரத்து உட்கட்டமைப்பில் உள்ள குறைபாடுகளால் ஏற்பட்ட பொருள் இழப்புகள் சீனாவின் மொத்த உற்பத்தியின் ஒரு சதவிகிதத்தைப் பாதித்திருக்கிறது .
சீனாவின் முக்கிய போக்குவரத்து ஊடகமான தொடர்வண்டி, இருபதாம் நூற்றாண்டுகளின் நடுப்பகுதிகளில் காணப்பட்ட அளவின் இரட்டிப்பளவு நீளம்கொண்டு தற்காலத்தில் இயங்குகின்றது. மிகப்பெரிய அளவிலான வலையமைப்பு என்பதால் நாட்டின் அனைத்துப் பாகங்களுக்கும் இதனுடைய சேவைகள் இருக்கின்றன. பெரிய நகரங்களிலே விரைவுப் போக்குவரத்தானது நடைமுறையில் உள்ளது. வேறு சில பெரிய நகரங்களிலே கட்டப்பட்டுக்கொண்டும் அல்லது திட்டமிடலிலும் உள்ளது. தானுந்து வாகனங்களின் பாவனையானது நெடுஞ்சாலைகள் மற்றும் சாலைகளின் வலையமைப்புக்களால் சீனா முழுவதும் வேகமாக விரிவடைந்துள்ளது.
நிலப்பரப்புக்களுக்கு ஏற்ப சீனாவின் போக்குவரத்தானது மாறுபட்டுக் காணப்படுகின்றது. சீனாவின் கிராமப்புறங்களில் உள்ள மக்கள் தற்காலத்திலும் கூட இயந்திரமயப்படுத்தப்படாத போக்குவரத்து முறைகளிலேயே தங்கியிருக்க சீனாவின் சாங்காய் மற்றும் அதனது விமான நிலையத்தையும் இணைத்து நவீன மிதக்கும் தொடர்வண்டி முறையானது கட்டப்பட்டுள்ளது.
சீனாவின் போக்குவரத்து, அண்மைய காலங்களில் மிகப்பெரிய வளர்ச்சியைக் கண்டுள்ளது. விமான நிலையங்கள், வீதிகள் மற்றும் புகையிரதப்பாதைகளின் வளர்ச்சியானது வருகின்ற ஆண்டுகளில் சீனாவின் வளர்ச்சியிலும் முக்கியபங்காற்றும்.
சீனாவிலே பரந்தளவில் காணப்படுகின்ற நீர்வழிகளை ஆக்கபூர்வமான முறையில் பயன்படுத்த துறைமுகங்கள் மேம்படுத்தப்பட்டுள்ளன. நாடளாவிய ரீதியில் வானூர்தி நிலையங்களும் மேம்படுத்தப்பட்டுள்ளன.
1700 பெப்ரவரி 27 இல் வில்லியம் டாம்பியர் என்பவரே நியூ பிரிட்டன் தீவுக்கு வந்த முதலாவது ஐரோப்பியர் என நம்பப்படுகிறது. அவர் இத்தீவுக்கு "நோவா பிரித்தானியா" எனப் பெயரிட்டார். 1884 நவம்பரில், செருமனி நியூ பிரிட்டன் தீவுகளை தனது காப்பரசாக அறிவித்து, நியூ பிரிட்டனுக்கு நியூபொம்மென் எனவும், நியூ அயர்லாந்து தீவுக்கு நியூமெக்கிலென்பெர்கு எனவும் பெயரிட்டது. முழுத் தீவுக் கூட்டத்துக்கும் ஒட்டோ ஃபொன் பிஸ்மார்க் இன் நினைவாக பிசுமார்க்கு தீவுக்கூட்டம் எனப் பெயரிடப்பட்டது.
இரண்டாம் உலகப் போரின் போது, பசிபிக் பெருங்கடலில் போர் ஆரம்பித்தவுடனேயே சப்பானியர் நியூ பிரிட்டனைத் தாக்க ஆரம்பித்தனர். ரபாவுல், காவியெங் ஆகிய இடங்களில் இருந்த ஆத்திரேலியப் படைத் தளங்களில் சிறிய ஆத்திரேலிய லார்க் படைப் பிரிவு { ) நிலை கொண்டிருந்தது. 1942 சனவரியில் சப்பானியர் ரபாவுலில் குண்டுகளைப் பொழிந்தார்கள். சனவரி 23 இல் சப்பானியக் கடற்படையைச் சேர்ந்த ஆயிரக்கணக்கானோர் ரபாவுலில் தரையிறங்கினர். 1944 வரை சப்பானியர் ரபாவுலைத் தமது முக்கிய தளமாகப் பயன்படுத்தினர்.
நியூ பிரிட்டன் என்பது பப்புவா நியூ கினியின் பிசுமார்க் தீவுக்கூட்டத்தில் அமைந்துள்ள ஒரு தீவாகும். நியூ பிரிட்டன் தீவு நியூ கினி தீவை டாம்ப்பியர் நீரிணை, வித்தியாசு நீரிணை ஆகியவற்றாலும், நியூ அயர்லாந்து தீவை செயிண்ட் ஜோர்ஜசு கால்வாயாலும் பிரிக்கிறது. நியூ பிரிட்டனின் முக்கிய நகரங்கள் இராபோல்/கொக்கொப்போ, கிம்பே ஆகியனவாகும். இத்தீவு செருமனிய நியூ கினியின் கீழ் இருந்த போது "நியூபொம்மர்ன்" என அழைக்கப்பட்டது.
1914 செப்டம்பர் 11 இல் முதல் உலகப் போர்த் தொடக்கக் காலத்தில் ஆத்திரேலியாவின் கடற்படையினர் நியூ பிரிட்டனில் தரையிறங்கினர். அங்கிருந்த செருமனியப் படையினரை மிக விரைவில் வெற்றி கொண்டு போர் முடியும் வரை தமது தமது கட்டுப்பாட்டினுள் வைத்திருந்தனர். 1920 ஆம் ஆண்டில் நியூ பிரிட்டன் உட்பட நியூ கினியில் அமைந்திருந்த செருமனியக் குடியேற்றப் பகுதிகள் அனைத்தும் ஆத்திரேலியாவின் பகுதிகள் என உலக நாடுகள் சங்கம் அறிவித்தது.
ஐக்கிய அமெரிக்காவின் முதலாவது கடற்படைப் பிரிவு நியூ பிரிட்டனை அதன் மேற்கு முனையான கேப் குளொஸ்டர் என்ற இடத்தில் தாக்கியது. அதே வேளையில் அமெரிக்கத் தரைப்படையும் ஏனைய கரையோரப் பகுதிகளில் இறங்கித் தாக்கினர். வான்தளத்தை அவர்கள் கைப்பற்றினாலும், ரபாவுல் சப்பானியத் தளத்தை முழுமையாக கைப்பற்ற முடியவில்லை. 1943-44 காலப்பகுதியில் கூட்டுப் படையினர் ரபாவுலை சுற்றி வளைத்துத் தாக்கினர்.
மஞ்சள் ஆறு நிங்ஜியா வழியாக பாய்கிறது. நிங்ஜியா சுற்றுச்சூழல் ஆய்வாளர்களால் குறைந்தத அளவே ஆய்வு செய்யப்பட்டுள்ளது. நிங்ஜியா உள்ள சில தாவர இனங்களின் வயது 40,000 வரை இருக்க்கலாம் என மதிப்பிடப்பட்டுள்ளது.
வட பகுதியில் மஞ்சள் ஆறு பாய்வதால், வேளாண்மைக்கு உதவியாக உள்ளது. லான்சு மற்றும் பவோடு ஆகியவற்றை இணைக்கும் இருப்புப்பாதை இப்பிராந்தியத்தை கடந்து செல்கிறது. மஞ்சலாற்றின் குறுக்கே ஒரு நெடுஞ்சாலை அமைக்கப்பட்டுள்ளது.
நின்ஷியா வின் உள்நாட்டு உற்பத்தி என்பது சீன ஆட்சிப்பிரிவுகள்ல் குறைந்த அளவு உற்பத்தி பகுதிகளில் மூன்றாவது இடத்தை வகிக்கிறது. அதன் அண்டை பகுதிகளான உள் மங்கோலியா மற்றும் ஷான்சி போன்றவை நாட்டின் பொருளாதாரத்தில் உறுதிமிக்க அளவில் வளர்ந்து வருகின்றன். 2011 ல் இதன் மொத்த உள்நாட்டு உற்பத்தி என்பது வெறும் 200,0 பில்லியன் யுவான் என்று இருந்தது, மற்றும் ஒரு நபர் உள்நாட்டு உற்பத்தி என்பது 21.470 யுவான் என்று இருந்தது. தேசிய பொருளாதாரத்தில் இந்த பகுதியின் பங்கு 0.44% ஆகும்.
வேறு பல வளர்ச்சி குன்றிய மாகாணங்களில் உள்ளது போலல்லாமல், நின்ஷியாவில் தொழிலாளர்களுக்கான ஊதிய செலவு கூடுதலாக உள்ளது இதன் வளர்ர்சியை கடினமாக்கியுள்ளது.
அதிகாரப்பூர்வமாக நின்ஷியா ஹுய் தன்னாட்சி பகுதி , என்பது சீன மக்கள் குடியரசைச் சேர்ந்த ஒரு தன்னாட்சி பகுதி ஆகும். இது நாட்டின் வடமேற்கு பகுதியில் அமைந்துள்ளது. முன்னர் ஒரு மாகாணமாக இருந்த இது , 1954 இல், கான்சு மாகாணத்துடன் இணைக்கப்பட்டது ஆனால் 1958 ஆம் ஆண்டு கான்சுவில் இருந்து தனியாக பிர்க்கப்பட்டு, ஒரு தன்னாட்சி பிராந்தியம் என்ற தகுதியோடு புதிதாய் ஊய் மக்களுக்காக உருவாக்கப்பட்டது, அதிகாரபூர்வமாக அங்கீகரிக்கப்பட்ட 56 சீன தேசிய இனங்களில் ஊய் மக்களும் அடங்குவர்.
நிங்ஜியா பகுதியை கிழக்கில் ஷான்சி, தெற்கு மற்றும் மேற்கில் கான்சு, வடக்கில் உள் மங்கோலியா தன்னாட்சிப் பகுதி போன்றவை சூழ்ந்துள்ளன. இதன் பரப்பளவு 66.400 சதுர கிலோமீட்டர் ஆகும்.
இந்த பிராந்தியம் கடலில் இருந்து 1,200 கிலோமீட்டர் தொலைவில் உள்ளது. கண்ட தட்பவெப்பநிலை கொண்டுள்ளது. சராசரி கோடை வெப்பநிலை 17 முதல் 24 செல்சியஸ் வரை சூலை மாதத்தில் உயரும். சராசரி குளிர்கால வெப்பநிலை 7 முதல் 15 செல்சியஸ் வரை சனவரி மாதம் வீழ்ச்சியடையும். பருவகால தீவிர வெப்பநிலை குளிர்காலத்தில் 30 செல்சியஸ் வரை வீழ்ச்சியடையும். கோடைக்காலத்தில் 39 செல்சியஸ் வரை உயரும். சராசரி ஆண்டு மழையளவு 190 முதல் 700 பிராந்தியத்தின் தென்பகுதியில் கூடுதல் மழைபொழிவு உள்ளது.
நிங்ஜியா மற்றும் அதன் சுற்றியுள்ள பகுதிகள் சின் அரசமரபு காலத்தில் 3 வது நூற்றாண்டில் வெல்லப்பட்டன. தாங் அரசமரபு காலத்தில் பல பெரிய நகரங்கள் நிறுவப்பட்டன.
இத்தீவுகள் 17ஆவது 18ஆவது நூற்றாண்டுகளில் திமிங்கிலவேட்டைகான அடித்தளமாக பயன்பட்டன. 20ஆம் நூற்றாண்டு துவக்கத்தில் நிலக்கரி சுரங்கங்கள் தோன்றலாயின. இதன் காரணமாக நிரந்தர குடியிருப்புகள் நிறுவப்பட்டன. 1920ஆம் ஆண்டு ஏற்பட்ட சுவல்பார்டு உடன்பாடு நோர்வேசிய இறைமையை உறுதி செய்தது; 1925இல் இயற்றப்பட்ட சுவல்பார்டு சட்டம் இதனை நோர்வே இராச்சியத்தின் முழுமையான அங்கமாக ஆக்கியது. தவிரவும் இவை சுவல்போர்டை கட்டற்ற பொருளியல் மண்டலமாகவும் படைத்துறையற்ற மண்டலமாகவும் அறிவித்தன. நோர்வேயைச் சேர்ந்த இசுடோர் நோர்சுக்கேயும் உருசிய நிறுவனம் ஆர்க்டிகுகோலும் மட்டுமே இன்று உள்ளன. ஆய்வும் சுற்றுலாவும் முதன்மையான கூடுதல் தொழிகளாக வளர்ந்துள்ளன; சுவல்போர்டு பல்கலைக்கழக மையமும் சுவல்போர்டு உலகளாவிய விதை பெட்டகமும் முக்கியமானவை. இந்தக் குடியிருப்புகளை இணைக்க சாலைகள் எதுவுமில்லை. பனி உந்திகளும், வானூர்திகளும் படகுகளும் போக்குவரத்திற்கு பயன்படுத்தப்படுகின்றன.சுவல்போர்டு வானூர்தி நிலையம், லாங்யியர் முதன்மை வாயிலாக உள்ளது.
நிர்வாகப் பிரிவுகளின்படி இந்த தீவுக்கூட்டம் நோர்வேயின் மாவட்டங்களில் ஒன்றாக இல்லை; கூட்டுருவாக்கம் பெறாத பகுதியாக நோர்வே அரசு நியமிக்கும் ஆளுநரால் நிர்வகிக்கப்படுகின்றது. 2002 முதல் சுவல்பார்டின் முதன்மை குடியிருப்புப் பகுதியான லாங்யியர்பியனில் பெருநிலப் பகுதி நகராட்சிகளை ஒத்த தேர்ந்தெடுக்கப்பட்ட உள்ளூராட்சி நடைபெற்று வருகின்றது. உருசிய சுரங்க சமூகத்தினர் பாரென்ட்சுபர்கு என்ற குடியிருப்பில் வாழ்கின்றனர். நியொல்சன்டு என்றவிடத்தில் ஆய்வகம் ஒன்றும் சுவெக்ருவா என்னுமிடத்தில் சுரங்கமும் உள்ளன. சுவல்பார்டு உலகின் மிகுந்த வடக்குக் கோடியில் நிரந்தர குடிமக்களுடன் அமைந்துள்ள குடியிருப்பாகும். இதற்கும் வடக்கிலிருக்கும் குடியிருப்புகளில் சுழல்முறையில் வசிக்கும் ஆய்வாளர்கள் மட்டுமே வசிக்கின்றனர்.
சுவால்பார்டு , முன்னதாக டச்சுப் பெயர் இசுபிட்சுபெர்கன் ஆர்க்டிக் பெருங்கடலில் உள்ள நோர்வேசிய தீவுக்கூட்டம் ஆகும். தற்போது இத்தீவுக்கூட்டத்தில் உள்ள முதன்மையான தீவு இசுபிட்சுபெர்கன் என அழைக்கப்படுகின்றது. ஐரோப்பிய பெருநிலத்தின் வடக்கே வட துருவத்திற்கும் நோர்வேயின் பெருநிலப்பகுதிக்கும் இடையே இத்தீவுகள் அமைந்துள்ளன. இந்தத் தீவுகள் நிலநேர்க்கோடு 74 வடக்கு மற்றும் 81 வடக்கு இடையிலும் நிலநிரைக்கோடு 10 கிழக்கிலிருந்து 35 கிழக்கு வரையிலும் பரவியுள்ளன. மிகப்பெரிய தீவாக இசுபிட்சுபெர்கன் உள்ளது; அடுத்துள்ள பெரிய தீவுகள் நோடாசுலாந்தெட், எட்கேரியோ ஆகும்.
1990களில் மாதா அமிர்தானந்தமயி மடத்தால் இரண்டு வளாகங்கள், கொல்லம் அமிர்தபுரியிலும் கோயம்புத்தூர் எட்டிமடையிலும், கணினி பயிற்சி மையங்களாகத் துவக்கப்பட்டு பின்னர் அமிர்தா தொழினுட்பக் கழகம் என்ற பெயரில் கல்லூரிகளாக மேம்படுத்தப்பட்டன. கொல்லத்திலுள்ள அமிர்தாபுரியில் உள்ள கல்லூரி கேரளப் பல்கலைக்கழகத்துடனும், கோயம்புத்தூரிலுள்ள எட்டிமடை வளாகத்திலுள்ள கல்லூரி பாரதியார் பல்கலைக்கழகத்துடனும் இணைக்கப்பட்டன. 2002இல் அமிர்தா விஸ்வ வித்யாபீடம் பல்கலைக்கழகமாக துவக்கப்பட்டபோது இவை அமிர்தா பொறியியல் பள்ளி என மீளவும் துவக்கப்பட்டன. 2003 ஆம் ஆண்டில், இந்தியா பல்கலைக்கழக மானியக் குழு அங்கீகரிக்கப்பட்ட நிகர்நிலை பல்கலைக்கழகமாக அங்கீகரிக்கப்பட்ட இளைய கல்வி நிறுவனங்களில் இதுவும் ஒன்றாகும்.
அமிர்தா விஷ்வ வித்யாபீடம் கல்வி நிறுவனங்களுக்கான தேசியத் தரவரிசைக் கட்டமைப்பு மூலம் 2023 இல் ஏழாவது சிறந்த பல்கலைக்கழகமாக தரவரிசைப்படுத்தப்பட்டுள்ளது. மேலும், மருத்துவத்தில் 6வது இடத்தையும், பொறியியலில் 19வது இடத்தையும், வணிக நிர்வாகத்தில் 30வது இடத்தையும், ஒட்டுமொத்த பிரிவில் 15வது இடத்தையும், ஆராய்ச்சியில் 32வது இடத்தையும், மருந்தியல் துறையில் 10வது இடத்தையும், பல் மருத்துவத்தில் 12வது இடத்தையும் பெற்றுள்ளது.
17 மே 1998 அன்று, கொச்சியில் உள்ள எடப்பள்ளியில் உள்ள அமிர்தா மருத்துவமனையுடன் இணைந்து அமிர்தா மருத்துவக் கல்லூரி உருவாக்கப்பட்டு அப்போதைய பாரத பிரதமர் அடல் பிஹாரி வாஜ்பாய் அவர்களால் திறந்து வைக்கப்பட்டது. 2002 ஆம் ஆண்டில், கொல்லம் அமிர்தபுரி மற்றும் பெங்களூரில் பொறியியல் மற்றும் வணிகப் பள்ளிகளுடன் கூடிய இரண்டு வளாகங்கள் தொடங்கப்பட்டன.
இந்தப் பல்கலைக்கழகம் பொறியியல், வணிக மேலாண்மை, மருத்துவம், அறிவியல், ஆயுர்வேதம், கலை இலக்கியம், வர்த்தகம், சட்டம், கட்டிடக்கலை திட்டமிடல் மற்றும் சமூக அறிவியல் போன்ற துறைகளில் 250க்கும் மேற்பட்ட இளங்கலை, முதுகலை, ஒருங்கிணைந்த பட்டம், இரட்டைப் பட்டம், முதுகலை டிப்ளமோ, முனைவர் பட்டம், சான்றிதழ் மற்றும் ஆன்லைன் படிப்புகளை வழங்குகிறது.
2019ல் சென்னை வெங்கலில் பொறியியல் கல்லூரி வளாகம் திறக்கப்பட்டது. 2021 ஆம் ஆண்டில், அமராவதி நகரில் பொறியியல், வணிகம் மற்றும் மருத்துவக் கல்லூரியுடன் கூடிய வளாகம் திறக்கப்பட்டது. 2022 ஆம் ஆண்டில், ஹரியானா மாநிலம் ஃபரிதாபாத்தில் பாரத பிரதமர் நரேந்திர மோடியால் மருத்துவமனை வளாகத்துடன் ஒரு மருத்துவக் கல்லூரி திறந்து வைக்கப்பட்டது.
இந்தப் பல்கலைக்கழகம் அமராவதி, அமிர்தபுரி, பெங்களூர், சென்னை, கோயம்புத்தூர், கொச்சி, மைசூர் மற்றும் ஃபரிதாபாத் ஆகிய 8 வளாகங்களை, 5 இந்திய மாநிலங்களில் கொண்டுள்ளது. இந்தப் பல்கலைக்கழகத்தின் தலைமையகம் கோயம்புத்தூர் நகரிலிருந்து 17 கி.மீ தொலைவிலுள்ள எட்டிமடையில் அமைந்துள்ளது.
இந்தப் பல்கலைக்கழகத்தின் வேந்தராக அமிர்தானந்தமயி உள்ளார். கலிபோர்னியா பல்கலைக்கழகம் வில் பணியாற்றியுள்ள கணிணிப் பொறியியலாளர் மற்றும் ஆராய்ச்சியாளர் பி. வெங்கட் ரங்கன் துணை வேந்தராக உள்ளார்.
அமிர்தா விஸ்வ வித்யாபீடம் அல்லது அமிர்தா பல்கலைக்கழகம் இந்தியாவில் உள்ள பல வளாகங்கள் கொண்ட, பல துறை சார்ந்த ஆராய்ச்சி மற்றும் கற்பித்தல் தனியார் நிகர்நிலைப் பல்கலைக்கழகம் ஆகும்.
இந்தப் பல்கலைக்கழகம் தேசிய மதிப்பீடு மற்றும் அங்கீகார கவுன்சிலின் '++' தரச்சான்றுடன் அங்கீகாரம் பெற்றுள்ளது மற்றும் இந்த தரவரிசை பெற்ற இந்தியாவின் இளைய கல்வி நிறுவனமாகும்.
இவ்விழா நாகலாந்து இன மக்களின் கலாச்சாரம் மற்றும் பாரம்பரியத்தை வெளிப்படுத்துகிறது. மேலும் இந்தியாவின் கூட்டாட்சி ஒன்றியத்தில் நாகாலாந்தின் தனித்துவமான மாநிலமாக அடையாளத்தை வலுப்படுத்துகிறது. கிராமங்களில் உள்ள முதியவர்கள் நிறைய பேர் இந்த விழாவில் கலந்து கொள்வதற்காக கோஹிமாவுக்குச் செல்கின்றனர். இங்கு இவர்கள் நாகாலாந்தின் மற்ற கிராமங்களைச் சேர்ந்தவர்களைச் சந்திக்க ஒரு வாய்ப்பாக உள்ளதாகவும், இதனால் இந்நிகழ்ச்சி கலாச்சார ஒருங்கிணைப்புக்கு வழிவகுக்கும் என்று நிபுணர்கள் கருத்து தெரிவிக்கின்றனர்.
திருவிழாவின் சிறப்பம்சமாக பாரம்பரிய நாகா மோருங்ஸ் கண்காட்சி மற்றும் கலை மற்றும் கைவினைப்பொருட்கள் விற்பனை, உணவுக் கடைகள், மூலிகை மருந்துக் கடைகள், மலர் கண்காட்சிகள் மற்றும் விற்பனை, பண்பாட்டினைப் பிரதிபலிக்கும் பாடல்கள் மற்றும் நடனங்கள், ஆடை அலங்கார கண்காட்சி, நாகாலாந்து அழகி அழகுப் போட்டி, பாரம்பரிய வில்வித்தை, நாகா மல்யுத்தம், உள்நாட்டு விளையாட்டுகள் மற்றும் இசை நிகழ்ச்சிகள் நடைபெறுகின்றன.
நாகாலாந்தில் உள்ள அனைவரையும் ஒன்றிணைக்கும் விழாவாக இது ஒரு வாரம் நடைபெறுகிறது. இந்த விழாவில் வண்ணமயமான நிகழ்ச்சிகள், கைவினைப்பொருட்கள் கண்காட்சி, விளையாட்டு, உணவு கண்காட்சிகள், மற்றும் கொண்டாட்டம் என இந்த விழாவில் மக்கள் மகிழ்ச்சியடைகிறார்கள். ஓவியங்கள், மர வேலைப்பாடுகள் மற்றும் சிற்பங்கள் உள்ளிட்ட பாரம்பரிய கலைப்பொருட்களும் காட்சிக்கு வைக்கப்படுகின்றன.
நாகாலாந்தில் வாழும் பழங்குடியின மக்களில் பெரும்பாலானோர் உழவுத் தொழிலை நம்பியுள்ளனர். எனவே, அவர்களின் திருவிழாக்களும் உழவுத் தொழிலை அடிப்படையானவையாக இருக்கின்றன. இந்த மக்கள் திருவிழாக்களில் கலந்துகொள்வதை புனிதமாக கருதுகின்றனர்.
பாரம்பரிய கலை வேலைப்பாடுகளைக் கொண்ட ஓவியங்களும், சிலைகளும் பார்வைக்கு வைக்கப்படுகின்றன. பழங்குடியின மக்கள் தங்கள் நாட்டுப்புற பாடல்களை பாடியும், பாரம்பரிய நடனமாடியும், பாரம்பரிய விளையாட்டுகளை விளையாடியும் மகிழ்கின்றனர்.
பழங்குடியினர் பாரம்பரிய நாட்டுப்புறக் கதைகளில் இருவாய்ச்சி பறவைக்கு முக்கியத்துவம் உண்டு. அதன் காரணமாக, இந்த திருவிழாவுக்கு பறவையின் பெயர் முன்னிறுத்தப்படுகிறது.
இருவாட்சி திருவிழா , இந்திய மாநிலமான நாகாலாந்தில் நடைபெறும் திருவிழாவாகும். இது ஒவ்வொரு ஆண்டும் திசம்பர் முதல் வாரத்தில் கொண்டாடப்படும்
பழங்குடியின மக்களின் ஒற்றுமையை பேணி காக்கவும், பண்பாட்டை போற்றவும் நாகாலாந்து அரசு தீர்மானித்தது. 2000ஆம் ஆண்டு முதல் இந்த திருவிழா நடத்தப்படுகிறது.